РЕПУБЛИКА СРБИЈА

НАРОДНА СКУПШТИНА

Oдбор за административно-буџетска

и мандатно-имунитетска питања

21 Број: 013-3127/14

3. октобар 2014. године

Б е о г р а д

НАРОДНОЈ СКУПШТИНИ

На основу члана 199. и члана 65. став 2. алинеја прва Пословника Народне скупштине, Oдбор за администрaтивно-буџетска и мандатно-имунитетска питања, на 25. седници одржаној 3. октобра 2014. године, размотрио је Одлуку Републичке изборне комисије о додели мандата народних посланика ради попуне упражњених посланичких места у Народној скупштини 02 Број 013-1023/14 и о томе подноси следећи

И З В Е Ш Т А Ј

Одбор је констатовао да су престанком мандата народним посланицима Дејану Андрејевићу, Дражену Јарићу и Марији Стевановић, изабраним са Изборне листе АЛЕКСАНДАР ВУЧИЋ - БУДУЋНОСТ У КОЈУ ВЕРУЈЕМО (Српска напредна странка, Социјалдемократска партија Србије, Нова Србија, Српски покрет обнове, Покрет социјалиста) остала упражњена посланичка места у Народној скупштини, у складу са одредбом члана 88. Закона о избору народних посланика.

Када народном посланику мандат престане пре истека времена на које је изабран, мандат се додељује кандидату са исте изборне листе са које је био изабран народни посланик, на начин утврђен у члану 92. Закона о избору народних посланика.

Одбор је, поступајући у складу са одредбама члана 199. Пословника Народне скупштине, извршио увид у Одлуку Републичке изборне комисије и уверења о избору народних посланика Бранке Јанковић, Драгана Половине и Горана Младеновића, изабраних са Изборне листе и АЛЕКСАНДАР ВУЧИЋ - БУДУЋНОСТ У КОЈУ ВЕРУЈЕМО (Српска напредна странка, Социјалдемократска партија Србије, Нова Србија, Српски покрет обнове, Покрет социјалиста) и утврдио да су подаци о избору народних посланика истоветни са подацима из Одлуке Републичке изборне комисије, чиме су се стекли услови за потврђивање мандата именованим народним посланицима.

Одбор предлаже да Народна скупштина одмах по пријему овог извештаја, констатује потврђивање мандата новоизабраним народним посланицима Бранки Јанковић, Драгану Половини и Горану Младеновићу

За известиоца Одбора на седници Народне скупштине одређен је Зоран Бабић, председник Одбора.

ПРЕДСЕДНИК

Зоран Бабић